ระเบียบคณะกรรมการพลังงานนิวเคลียร์เพื่อสันติระเบียบคณะกรรมการพลังงานนิวเคลียร์เพื่อสันติว่าด้วยกำหนดหลักเกณฑ์วิธีการและเงื่อนไขในการเรียกค่าสินไหมทดแทนสำหรับความเสียหายกรณีที่หน่วยงานของรัฐหรือเอกชนเข้าดำเนินการแทนผู้รับใบอนุญาตพ.ศ. ๒๕๖๐ อาศัยอำนาจตามความในมาตรา๑๓ และมาตรา ๖๘ วรรคสาม แห่งพระราชบัญญัติพลังงานนิวเคลียร์เพื่อสันติ พ.ศ. ๒๕๕๙คณะกรรมการพลังงานนิวเคลียร์เพื่อสันติ ออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการพลังงานนิวเคลียร์เพื่อสันติว่าด้วยกำหนดหลักเกณฑ์วิธีการและเงื่อนไขในการเรียกค่าสินไหมทดแทนสำหรับความเสียหายกรณีที่หน่วยงานของรัฐหรือเอกชนเข้าดำเนินการแทนผู้รับใบอนุญาตพ.ศ. ๒๕๖๐ข้อ๒[๑]ระเบียบนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ผู้รับใบอนุญาต หมายความว่าผู้รับใบอนุญาตดำเนินการสถานประกอบการทางนิวเคลียร์ประเภทสถานที่ใช้เครื่องปฏิกรณ์นิวเคลียร์เพื่อการผลิตพลังงานไม่อาจดำเนินกิจการต่อไปได้ หมายความว่า กรณีที่ผู้รับใบอนุญาตขาดสภาพคล่องทางการเงินที่ส่งผลกระทบต่อระบบการดำเนินการอย่างร้ายแรงและให้หมายความรวมถึงการตรวจพบว่าการเดินเครื่องปฏิกรณ์นิวเคลียร์ของสถานประกอบการดังกล่าวมีความปลอดภัยต่ำกว่ามาตรฐานซึ่งอาจส่งผลกระทบต่อความปลอดภัยของประชาชนและสิ่งแวดล้อมค่าสินไหมทดแทน หมายความว่าการชดใช้ความเสียหายที่เกิดจากการที่หน่วยงานของรัฐหรือเอกชนเข้าดำเนินการแทนผู้รับใบอนุญาตข้อ๔ ในกรณีผู้รับใบอนุญาตไม่อาจดำเนินกิจการต่อไปได้เลขาธิการโดยความเห็นชอบของคณะกรรมการอาจขอให้หน่วยงานของรัฐหรือเอกชนที่มีประสบการณ์และความเชี่ยวชาญเข้าดำเนินการดังต่อไปนี้จนกว่าจะมีผู้รับใบอนุญาตรายอื่นเข้าดำเนินการแทน(๑)เดินเครื่องจักรหรืออุปกรณ์ที่เกี่ยวข้องกับการดำเนินการสถานประกอบการทางนิวเคลียร์(๒)เคลื่อนย้ายอุปกรณ์และเครื่องมือต่าง ๆ ของผู้รับใบอนุญาตหรือกระทำการอื่นใดเพื่อบรรเทาความเสียหายที่อาจเกิดขึ้น(๓)เคลื่อนย้ายวัสดุนิวเคลียร์หรือเชื้อเพลิงนิวเคลียร์ใช้แล้ว(๔)กระทำการตามที่เห็นสมควรข้อ๕ หน่วยงานของรัฐหรือเอกชนที่เข้าดำเนินการแทนผู้รับใบอนุญาตต้องใช้ความระมัดระวังเพื่อสงวนรักษาทรัพย์ของผู้รับใบอนุญาตเหมือนเช่นผู้รับใบอนุญาตหรือผู้มีวิชาชีพพึงปฏิบัติทั้งนี้หน่วยงานของรัฐหรือเอกชนที่เข้าดำเนินการแทนต้องปฏิบัติตามกฎหมายว่าด้วยพลังงานนิวเคลียร์เพื่อสันติข้อ๖ ในการเข้าดำเนินการตามข้อ ๕หากเกิดความเสียหายแก่ผู้รับใบอนุญาตให้ผู้รับใบอนุญาตมีสิทธิเรียกร้องค่าสินไหมทดแทนสำหรับความเสียหายนั้นจากสำนักงานโดยยื่นเอกสารต่อสำนักงานภายในสามสิบวันนับแต่เกิดเหตุ ได้ดังนี้(๑)ความเสียหายของเครื่องจักรและอุปกรณ์ที่เกี่ยวข้อง(๒)ความเสียหายของทรัพย์สินของผู้รับใบอนุญาตทั้งนี้การคำนวณค่าสินไหมทดแทนให้คำนึงถึงประเภท สภาพลักษณะการใช้งานของทรัพย์สินที่เสียหาย ราคาแห่งมูลค่าประกันภัยราคาของทรัพย์สินที่มีสภาพคล้ายคลึงกันและปัจจัยอย่างอื่นที่เกี่ยวข้องข้อ๗ กรณีเลขาธิการเห็นชอบให้มีการชดใช้ค่าสินไหมทดแทนทั้งหมดหรือบางส่วนให้เลขาธิการมีคำสั่งให้ชดใช้ค่าสินไหมทดแทนให้แก่ผู้รับใบอนุญาตที่ได้รับความเสียหายพร้อมแจ้งคำสั่งให้ผู้รับใบอนุญาตทราบภายในเจ็ดวันนับแต่วันที่มีคำสั่งกรณีเลขาธิการไม่เห็นชอบให้มีการชดใช้ค่าสินไหมทดแทนทั้งหมดให้เลขาธิการมีคำสั่งไม่ชดใช้ค่าสินไหมทดแทนหากเลขาธิการมีคำสั่งเห็นชอบให้มีการชดใช้ค่าสินไหมทดแทนบางส่วนหรือมีคำสั่งไม่เห็นชอบให้มีการชดใช้ค่าสินไหมทดแทนทั้งหมดให้แจ้งสิทธิและระยะเวลาอุทธรณ์ต่อคณะกรรมการพร้อมคำสั่งให้ผู้รับใบอนุญาตทราบด้วยทั้งนี้ระยะเวลาในการพิจารณาเอกสารรวมแล้วต้องไม่เกินสามสิบวันนับแต่วันที่ได้รับเอกสารครบถ้วนถูกต้องตามข้อ๖ประกาศ ณ วันที่ ๑๓กันยายน พ.ศ. ๒๕๖๐สมคิด จาตุศรีพิทักษ์รองนายกรัฐมนตรีประธานกรรมการพลังงานนิวเคลียร์เพื่อสันติพิมพ์มาดา/ภวรรณตรี/จัดทำ๖ พฤศจิกายน๒๕๖๐วิชพงษ์/ตรวจ๒๐ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๒ ง/หน้า ๑/๒๗ ตุลาคม ๒๕๖๐